[{"text_idx": "#000002", "text": "Mae'r garfan yn cynnwys Gareth Bale, sydd ddim yn chwarae i Real Madrid ar hyn o bryd o achos anaf, ac mae Joe Allen yn o\u0302l yn y garfan wedi methu dwy ge\u0302m ddiwethaf Cymru - un oherwydd gwaharddiad, ac un oherwydd anaf."}, {"text_idx": "#000003", "text": "Mae Emyr Huws hefyd yn y garfan. Dyw'r chwaraewr ifanc ddim wedi chwarae i Gymru ers eu ge\u0302m yn erbyn Gwlad Belg fis Tachwedd y llynedd."}, {"text_idx": "#000009", "text": "\"Mae is-reolwr Cymru Osian Roberts yn obeithiol y bydd Gareth Bale yn holliach ar gyfer y gemau yn rowndiau rhagbrofol Ewro 2016 yn erbyn Bosnia Herzegovina ac Andorra."}, {"text_idx": "#000012", "text": "Yn o\u0302l Osian Roberts: \"Mae o yn o\u0302l yn ymarfer ac mae ei goes yn teimlo'n iawn. Mae gan Real ge\u0302m fawr y penwythnos yma ac mi fydd yn rhaid i ni aros i weld faint o funudau y bydd o'n ei chwarae."}, {"text_idx": "#000013", "text": "\"Mi fydd yn rhaid i ni wedyn asesu ei gyflwr wythnos nesaf i weld os y bydd o ar gael i ddechrau'r ge\u0302m yn erbyn Bosnia."}, {"text_idx": "#000014", "text": "\"Mae'n rhaid bod yn ofalus pan mae rhywun yn dychwelyd o anaf o ran faint o funudau maen nhw'n ei chwarae. Mi fydd ganddo ni well syniad o'i ffitrwydd ar o\u0302l ge\u0302m Atletico.\""}, {"text_idx": "#000015", "text": "Mae chwaraewr canol cae Lerpwl Joe Allen wedi ei gynnwys ar o\u0302l iddo golli'r fuddugoliaeth yn erbyn Cyprus a'r ge\u0302m gyfartal yn erbyn Israel hefo anaf i'w goes. Er tydi Chris Coleman ddim yn siwr os y bydd o ddigon holliach i chwarae'n y ddwy ge\u0302m."}, {"text_idx": "#000018", "text": "Heddlu 'wedi colli cyfle' cyn i ddyn ladd ei hun"}, {"text_idx": "#000027", "text": "Max Boyce yn 80: 'Un o'r bois'"}]